Amoksisilin

Amoksisilin ialah ubat antibiotik yang tergolong dalam kelas aminopenisilin daripada keluarga penisilin. Ubat ini digunakan untuk merawat penyakit yang disebabkan jangkitan bakteria seperti jangkitan telinga tengah, sakit tekak, radang paru-paru, jangkitan kulit, jangkitan odontogenik, dan jangkitan saluran kencing. Cara menggunakan ubat ia ialah menelannya atau cara yang kurang lazim ialah suntikan ke tubuh. 

Kesan buruk yang mungkin muncul akibat menggunakan ubat ini termasuk rasa loya dan ruam di kulit. Kesan buruk dari amoksisilin juga termasuk meningkatkan risiko jangkitan yis dan, apabila digunakan dalam kombinasi dengan asid klavulanik, mengakibatkan penyakit cirit-birit. Ubat tidak boleh digunakan pada mereka yang alah kepada penisilin. Walaupun boleh digunakan pada mereka yang mengalami masalah buah pinggang, dos ubat sepatutnya dikurangkan. Penggunaan ubat semasa bagi ibu mengandung dan penyusian kanak-kanak nampaknya tidak berbahaya. Amoksisilin masuk ke dalam keluarga antibiotik beta-laktam.

Amoksisilin pertama kali ditemui pada 1958, dan mula digunakan dalam perubatan sejak 1972.  Amoxil diluluskan penggunaannya bagi kegunaan perubatan di Amerika Syarikat pada tahun 1974, dan di England pada 1977. Amoksisilin berada dalam Senarai Ubat Penting Pertubuhan Kesihatan Sedunia (WHO).  Ubat ini juga ialah salah satu antibiotik yang paling biasa digunakan oleh doktor atau jururawat bagi kanak-kanak. Amoksisilin boleh didapati sebagai ubat generik dan biasanya dijual bebas di kedai ubat atau farmasi. Pada 2020, amoksisilin adalah ubat ke-40 paling biasa digunakan di Amerika Syarikat, dengan lebih daripada 15juta preskripsi.

Rujukan

Bacaan lanjut

Pautan luar 
 

Asid karboksilik
Ubat enantiomer tulen
Jenama GSK plc
Penyakit Lyme
Penisilin
Fenetilamina
Fenol
Ubat penting Pertubuhan Kesihatan Sedunia